**Detaljar til koll.leiar**

**V2020**

Hei Jon Martin!

Her deler eg med deg forelesingsprogrammet mitt for *Soga om laksdølane*, pluss ein god del meir, som eg underviste på ALLV111 tysdag 3/3 og onsdag 4/3 denne veka. Samstundes oversender eg deg dei filane i høve *Laksdøla* som eg delvis har basert meg på, og som eg har delt med studentane i emnekurset via Fillageret for ALLV111 i Mitt UiB. Alt dette med tanke på kollokvieundervisninga di i ALLV111. Eg ser at neste gong for deg dér er mandag i veka etter den førstkommande.

Tysdag og onsdag denne veka hadde eg ca 40 studentar i auditoret begge dagane. Dei var godt interesserte og engasjerte, dei aller fleste hadde lese primærteksten (tilgj. i Litteraturkiosken), og nokre hadde før forelesingane òg lese dei tre alt utlagde sekundærtekstane (ikkje pensum; to av Aarseth; éin av Bredsdorff). Nokre hadde òg spørsmål (bra), så litt tid til diskusjon fekk vi òg. På mitt spørsmål om *Laksdøla* var noko dei, om mogleg, også kunne tenke seg å drøfte vidare i kollviene, var svaret frå mange ja.

Her er dei fem filane det dreier seg om (den første kommentert her i detalj), og eg sender dei til deg som vedlegg i denne og i dei tre påfølgjande e-postane:

— (1) – “LaxdStøtte.pdf” (eit kort undervisn.kompendium frå meg; dette har eg ikkje lagt ut i Fillageret, men studentane til stades i auditoriet har fått filen utdelt som fysisk fotokopi (kompendium på 8 ss.), så dei er kjende med den): I “LaxdStøtte.pdf” er:

\* Bibliografi

[Håkan: I tillegg, søk sjølv, og sjekk: Høyersten, Jon Geir. *Personlighet og avvik: En studie i islendingesagaens menneskebilde – med særlig vekt på Njála*. Oslo: Tano Aschehoug, 2000.];

\* Systematisering av sentrale aktørar (med vekt på topografiske og personmessige innplasseringar (Hjardarholt; Laugar/Helgafell), og med den nedskrivne tekstens forankringar i (den reelle) historikaren Are den frode referert til fremst og bakerst, og i dei (historisk reelle) sterke kvinnene Unn den djuptenkte (landnåmaren for slekta) framme, og Gudrun (etter fire ektemenn og eit rullande, men deretter stogga blodhemnshjul: sterk, einsleg og signalstyrande nonne) bakerst, (alt dette samstundes kompositoriske trekk/verkemiddel);

\* Fabel-/(“histoire”-) og plot-samandrag som peikar på det aller vesentlegaste;

\* deretter ei framstilling av Genrens (ættesogas) konstituering (munnleg tradering/skriftleg formgiving) med dei viktigaste tidsperiodane;

\* eit Blikk på kontekstens samfunnsstyrande institusjonar og kristendommens innmarsj i år 1000 i desse (ein “aristokratisk" republikk, eit oligarki, med Alltinget, og måten å handtere konfliktar og lovleghetsoverskridelsar på, som endrar seg idet kristendommen gradvis får feste, og skapar førebels kaos);

\* ei utgreiing av Den islandske 1200-talsskriftkulturens genresystem: der hadde dei allereie “vitskapleg” historieskriving, og genrar for fortids-, samtids- og lyge-framstillingar og anna, men der har dei òg trong for ein genre som formidla stort sett historisk korrekt stoff, men som òg kunne forme dette til ein litterært identitets-byggande og -formidlande myte som kunne overtyde islendingane om kven dei var og kom frå, kva dei har gjort, og kven dei er med tanke på framtida i ei på 1200-talet veletablert, men likevel labil samfunnsform (derav: nøkternt avstands- og ikkje subjektivt-skapande framstilling av historiske fakta, men samstundes med eit kompositorisk forma framstillingsmønster som arbeider i retning av heilskap, romleggjering, innlemming, fellesskap (litt meir om forteljekode og kompositoriske verkemiddel nedanfor);

\* ei utgreiing om dei to utkrystalliserte Hovudteoriane i ættesoge-forskinga: Friprosateorien og bokprosateorien (dette skal studentane kunne), og kven som i stort har forfekta dei to (dei islandske forskarane Einar Olafur Sveinsson og Sigurd Norddal var dei første og fremste islandske forskarane til støtte for bokprosateorien (som eg og mange med meg byggjer relativt mest på)); vidare:

\* førebels om Tematikk basert på nedskrivingstidspunktet (1230-1260; *Laksdøla* ca. 1247–1250) i bokkulturen og klosterkulturen på Island på 1200-talet:

(1) Ære, makt, prestisje vs./gradvis meir og meir nedover i generasjonane ein kollisjon med Erotikk, drifter, begjær;

(2) ein nødvendig Identitetsmyte for 1200-talets islendingar (myte i moderne, strukturalistisk, samfunnssamanhaldande logisk maskin-forstand), idet nedskrivingsåra stadig meir gav teikn på at Island ville bli lagt inn under norsk kongemakt (det skjedde reelt like etter ættesogenedskrivingane, dvs. i 1262);

\* ei utgreiing om Genresystemet på Island på 1200-talet og ættesogenes funksjon innanfor dette (jfr. ovanfor);

\* eit sveip innom Skriftkulturen på Island på 1200-talet med referansar til den samanliknbare skriftkulturen i Norge på samme tid (Håkon Håkonsons moderniserande kongesete på Holmen (Festningen/Bergenhus) i Bjørgvin og i klostera i byen, som begge partar var langt framskridne med skriftlege utformingar, og i begge land utover på 1200-talet kom meir og meir under påverknad frå importerte tekstar og verk frå det européiske kontinentet (difor meir og meir dekorativt motiv-utstyr utover i ættesoge-nedskrivingane på Island, og difor t.d. fleire og fleire psykologisk baserte kvinne-eggingar til deira omgivande menn til drepande handling, difor er nedskrivings-/det skriftlege formingstidspunktet viktig i samband med kvar einaste ættesoge); ei utgreiing om

\* Nedskrivarens/“forfattaren”s sterkt litterært-/poetisk språk-medverkande utforming forteljeteknisk og kompositorisk;

\* Forteljekode (analysert og avdekka i samtale med studentane, som pedagogisk trekk, men klart kunngjort):

(1) Autoral, allvitande, 3. persons, heterodiegetisk forteljing, med så godt som inga eller minimal fokalisering (personal farging, perspektiv) på framstilte personar – med nokre ytterst få, men talande unntak, kva dette inneber, og

(2) – (pga. den viktige historiske fakta-dimensjonen som måtte haldast i den samtidige identitetsmyte-skapinga) – kva måtar forteljaren, og dels den framstillingsmessig impliserte forfattaren (implied author), har til bruk overfor lesaren til å vurdere og å styre framstillinga: dramatisert/personal (kollektivets) vurdering i personskildringa (med gitte eksempel), selektiv vurdering i personskildringa (med gitte eksempel), og autoral (dvs. implisert “forfattar”-vurdering) (med eksempel): eitt av desse eksempla er angitt i “Laxd.Støtte.pdf” i den strukturelt skissemessige analysen av personen Olav På, med hans overvegande positive og samstundes litt negative trekk, alt saman basert på den strukturelt kompositoriske samanstillinga av dels tilsynelatande, men likevel sentralt viktige perifere hendingar knytte til forsterfamilien hans (negativt), og til (positivt) hans innplassering i feltet av den av alle kollektivt oppvurderte slektsforfaderen Olav Feilan, og til den framstilte avgjerda om å kalle han opp etter nettopp Olav Feilan;

\* eit Oversyn over den impliserte forfattarens strukturerande og kompositoriske arbeid med først serielt gjentakande repetisjonsstrukturar, og etter kvart meir og meir med å gjere desse til romleggjerande, heimslegskapande, identitetsforsterkande, forankrande forståingsformer for eit lesarkollektiv som hungrar etter sjølvforståing og forankrande heimsleggjering: t.d. dei tre sentrale halvbror/fosterbror-konstellasjonane, seriane av draumar/tydingar/realiseringar, dei overdådige gjesteboda med innlagte konfliktar, eggingar gjort av sterke kvinner overfor deira omgivande menn, det repetitive blodhemnshjulet (angitt i detalj i pdf'en), dei stadige danningsreisene, gjetar-framstillingane, dei stadige referansane til dei historiske og til dei andre allereie eksisterande skriftlege framstillingane i andre genrar, dei norske konge-referansane i samband med danningsreisene, dei (motivisk) nemnde sverd-fordelingane på sentrale personar og topografiar (Myrkjartansgåve, Fotbit, Kongsgåve, Skovnung); og endeleg den gradvise omgjeringa av serielle repetisjonsstrukturar til nedtrapping, romleggjering og til til-ro-bringing av eit mangfaldig, sentralt/perifert-inndelt, handlings- og motivmessig kompleks, og på tampen full avrunding ved Bolle Bollesons Bysants-reise, og ved den kompositoriske repetisjonen (som nemnt) av den sterke kvinna mot slutten bakerst (nå nonna og einebuaren Gudrun, etter Unn den djuptenkte framme), og av referansen (framme og bak) til historikaren Are den frode;

\* siste punkta i forelesingsprogrammet om Ekspansjon, forsterking, innføring av nytt material, og om Parallellismar og Repetisjon er om dei i verkstrukturen vesentleg sentrale elementa om susjettutviklingas  og motivsirkulasjonens betydning for fabelen (“histoire”), og betydninga dei har i det nedskrivne verkets heilskapleggjerande komposisjon; her belyste eg òg forekomsten i Laksdøla av den russiske formailsten Viktor Sjklovskijs både trappestruktur, rekkestruktur og rammestruktur, bruken i dette tilfellet av forankrande, heimleggjerande, identitetsstyrkande rammestruktur gjer dei elles operative (og elles i prinsippet uendelege) trappe- og rekke-strukturane bidragande til ein sansa, følt, tankemessig reflektert og forståeleg heilskap (jfr. Viktor Sjklovskij *Theorie der Prosa* (1925) [*Theory of Prose*] [<https://is.muni.cz/el/1421/jaro2013/AJ34130/um/Shklovsky_Theory-of-Prose-1.pdf>]);

\* etter dette enda eg forelesingane med retur til dei to tematikkane som Thomas Bredsdorff fremjar i sin analyse, dvs. til ytterlegare gjennomgang og utlegging av hans “take on” den gryande modernitetens identitetsmyteskapande (logisk maskin-) mønster, med det overodna forløpet (ordna mellom åra 1000 og 1200-talet (1262)) som Orden–Kaos–Orden, eller Skapelse–Syndefall–Forløysing.

Nokre detaljar frå forelesingsprogrammet mitt og det eg underviste studentane i og diskuterte med dei om i dei to *Laksdøla*-dobbelttimane, er altså angitt i det føregande her ovanfor.

— (2 og 3) – Asbjørn Aarseths to kapittel frå boka Aarseth, Asbjørn. *Episke strukturer. Innføring i anvendt fortellingsteori*, dvs. her: “Aarseth-1.pdf” (“Fiksjon og virkelighet”) og “Aarseth-2.pdf” (“Islendingesagaen som episk struktur”);

— (4) – “Bredsdorff.pdf" frå boka Bredsdorff, Thomas. *Kaos og kærlighed. En studie i islendingesagares livsbillede*; og endeleg:

— (5) – “Laksd-ToOppg.pdf” utlagt (pedagogisk i etterhand) i Fillageret like etter forelesingsserien min, og med melding til ALLV111 både på forelesing og i Canvas om at dette ville bli gjort); dette er to gode, anonymiserte, tidligare eksamensbesvarelsar, som eg har forfattarane sine løyve til å bruke i samband med undervisning.

Eg har elles kommunisert gjennom Canvas til ALLV111-studentane, og også dermed til deg som koll.leiar, om opplegget mitt, i god tid før forelesingane. Teksten min i Canvas var denne (utlagt 28/2-20):

Hei ALLV111-studenter,

*Soga om laksdølane* står på forelesningprogrammet tirsdag 3. og onsdag 4. mars (10.15-12.00, hhv. i Aud. Q og R). Vi får to dobbelttimer (*The Romance of the Rose* er flyttet utover til 5. mai), noe som er brukbar tid til å lyssette og å gi analyseeksempler fra ættesagaen, diskutere dens særegne tilkomst og kontekst, dens funksjon, og å trekke inn interpretasjon.

Det er Samlagets utgave av *Soga om laksdølane* som blir benyttet, og den er tilgjengelig for dere i Litteraturkiosken. Forsøk å ha lest hele verket til første dobbelttime.

Ut over dét, bidrar jeg også med å gjøre tilgjengelig for dere to relevante sekundærtekster av Asbjørn Aarseth (“Fiksjon og virkelighet”; og “Islendingesagaen som episk struktur”) fra boken *Episke strukturer*. (I den sistnevnte teksten er brorparten av de analytiske eksemplene hentet fra *Njålssoga*, men både *Soga om laksdølane* og andre sagaer tas også opp der, og mye er felles for dem.) – Samtidig gjør jeg som tredje sekundærtekst tilgjengelig for dere i Fillageret de mest relevante utdragene fra Thomas Bredsdorffs studie *Kaos og kærlighed. En studie i islendingesagaers livsbillede*. – Disse tre sekundærtekstene har jeg allerede lagt som pdf’er i ALLV111 sitt Fillager; der kan dere lett laste dem ned og kopiere selv. – De tre sekundærtekstene er ikke pensum (det er kun *Soga om laksdølane*). Det vil bl.a. i forelesningen bli vist til dem og til innsiktene i dem. For de interesserte er dette god sekundærlitteratur, som det er fint hvis dere klarer å lese på forhånd, men disse eller noen av dem kan dere også lese etter forelesning hvis dere er interesserte.

På forelesningen får dere utdelt et kopi-“kompendium” som vi forholder oss til underveis. Det inneholder forelesningsprogram (del-emner), bibliografi, et parafraserende handlingssammendrag, en ættetavle hvor de sentrale framstilte personene er angitt sammen med både topografisk og noen motiviske innplasseringer. Det omfatter også en oversikt over nedskrivningstidspunktets sjangersystem, og andre kontekstuelle forhold. Kompendiet inneholder videre analyseeksempler hentet fra verkets fortellekode (som vi identifiserer på forelesning) og fra flere sentrale motiver, og alle disses funksjon, videre en oversikt over verkets komposisjon (med enda flere motiver); og endelig en tilnærming til en tematisk skisse. – Dette kopi-“kompendiet” får dere altså på forelesning.

Etter forlesning gjør jeg i ALLV111-Fillageret også tilgjengelig for dere som pdf to anonymiserte og gode tidligere eksamensbesvarelser.

Håper alt dette høres inspirerende og spennende ut!

Vi ses på tirsdag førstkommende kl 10.15 i Aud. Q.

Mvh, – Lars S

Jon Martin, har du spørsmål eller ting du vil diskutere med meg i samband med alt dette, gi meg eit førehandsord pr mail (lars.saetre@uib.no) eller pr sms (958 23232), slik at vi eventuelt då kan avtale eit tidspunkt for ein samtale på kontoret mitt (282 HF) i løpet av veka som kjem; men berre dersom du skulle ønske det. Eg bidrar gjerne ut over sjølve forelesingstenesta mi.

Det samme gjeld når vi kjem tre og ei halv veke lenger ut i tid, då eg 31/3 og 1/4 skal undervise to dobbelttimar over *Faust I*: Om dette kjem eg tilbake til deg med stoff med tanke på kollokvieundervisninga di, også i dét høvet.

Håpar det ovanståande kan vere til hjelp og støtte for deg i undervisninga di.

Ønskjer deg alt godt, og lykke til i kollokviearbeidet!

Bh,

– Lars